Romssa universitehta – Norgga árktalaš universitehta

Romssa universitehta – Norgga árktalaš universitehta (dárogillii: Universitetet i Tromsø – Norges arktiske universitet) (oanádus UiT, oanádus gitta 2006 rádjái UiTø) lea universitehta Romssas, Álaheajus, Hámmárfeasttas, Girkonjárggas, Háršttás ja Áhkanjárggas Davvi-Norggas. Universitehta vuođđuduvvui 1968:s, ja lea dan rájes leamaš máilmmi davimus universitehta. Norgga dáláš gonagas Olav V rabai universitehta jagis 1972. UiT lea okta Norgga gávcci universitehtas. Áhkanjárga Høgskolen i Narvik šattai 2016 ođđajagimánu 1. b. oassin Romssa universitehtas. Høgskolen i Narvik ásahuvvui virggálaččat borgemánu 1. b. 1994. Allaskuvla šattai go ovttastahtte golbma stáhta allaskuvlla Narviikkas. Dat nuppástus dáhpáhuvai seammás go bohte eará nai nuppástusat allaskuvllaide. Dat golbma allaskuvlla mat ovttastuvve ledje Narviikka inšenevraallaskuvla, Narviikka sivilinšenevraoahpahus ja Nordlándda buohccedivššárallaskuvlla ossodat Narviikkas. Organisašuvdna Romssa universitehta ásahuvvui 1970-logus dalle go servodatdieđa lei alimusas. Dan geažil lei ásahusas guhká earálágan organisašuvdna eará universitehtaid ektui. Earret eará gulle arkeologiija, historjá ja filosofiija servodatdiehtagii, iige humaniorai. Ekonomiija gulai guhká Norgga guolástanallaskuvlii. Fakultehtaid gohčodedje instituhttan, ja instituhtat fas sekšuvdnan gitta jagi. Nu lei gitta 1997 rádjai, go ráhkadus rievdaduvvui. Fakultehtat Fakultehtaid ráhkadus rievdaduvvui 2018 ođđajagimánu 1 b. rájes. BFE - Biodiehtaga, guolásteami ja ekonomiija fakultehta HSL - Humaniora, servodatdiehtaga ja oahpaheaddjeoahpu fakultehta IVT - Inšenevradiehtaga ja teknologiija fakultehta NT - Luonddudiehtaga ja teknologiija fakultehta HelseFak - Dearvvašvuođadieđa fakultehta JurFak - Juridihka fakultehta UMAK - Norgga árktalaš universitehtamusea ja dáiddafágaid akademiija UiT – Norgga árktalaš universitehta eará sámegillii Gáldut